smcproject/ml-wiki-sentences huggingface dataset:
പതിനെട്ടാം ശതകത്തിൽ മൈസൂർ ഭരിച്ചിരുന്ന ടിപ്പു സുൽത്താന്റെ ജന്മവാർഷികാഘോഷമാണ് ടിപ്പു ജയന്തി .
ടിപ്പു സുൽത്താന്റെ ജനനം 1750 നവംബർ 20 -നായിരുന്നു.
അതുകൊണ്ട്, നവംബർ മാസത്തിലാണ് ടിപ്പു ജയന്തി ആഘോഷിച്ചിരുന്നത്.
2015ൽ സിദ്ധരാമയ്യയുടെ നേതൃത്വത്തിലുള്ള സർക്കാരാണ് വാർഷികാഘോഷമായി ടിപ്പു സുൽത്താൻ ജയന്തി ആഘോഷിച്ചുതുടങ്ങിയത് .
2015 മുതൽ എല്ലാ വർഷവും നവംബർ 10ന് കർണ്ണാടകയിൽ ടിപ്പു ജയന്തി ആചരിച്ചു വരുന്നു .
ഇത് ന്യൂനപക്ഷ പ്രീണനമാണെന്ന് ആരോപിച്ച് ചില സംഘടനകൾ അന്നുമുതൽ എതിർപ്പുമായി രംഗത്തുണ്ടായിരുന്നു.
ടിപ്പു ജയന്തി ആഘോഷങ്ങളുടെ ഭാഗമായി 2016ൽ  കുടക് മേഖലയിൽ ഉണ്ടായ  വർഗീയ  സംഘർഷത്തിൽ രണ്ടു പേർ കൊല്ലപ്പെട്ടിരുന്നു.
വിവിധ ഹിന്ദു സംഘടകൾക്കൊപ്പം ബി.ജെ.പി.യും പ്രതിഷേധങ്ങളിൽ പങ്കാളികളായി.
ജയന്തി ആഘോഷം ബഹിഷ്കരിച്ച ബി.ജെ.പി., ടിപ്പു മതഭ്രാന്തനായിരുന്നുവെന്നും കന്നട വിരുദ്ധനായിരുന്നുവെന്നും ആരോപിക്കുകയും ചെയ്തു.
2019 ജൂലൈ 30  ന്, കർണ്ണാടക മുഖ്യമന്ത്രി യെഡിയൂരപ്പയുടെ അധ്യക്ഷതയിൽ ചേർന്ന മന്ത്രിസഭാ യോഗം,  'ടിപ്പു ജയന്തി' ഇനിമുതൽ ആഘോഷിക്കേണ്ടതില്ലെന്ന് തീരുമാനമെടുത്തു.
കുടകിലെ എം എൽ എ മാരുടെ ആവശ്യത്തെ തുടർന്നാണ് തീരുമാനം എന്ന് മുഖ്യമന്ത്രി  അറിയിച്ചു.
ആഘോഷം റദ്ദാക്കിയെന്നറിയിച്ച് സാംസ്കാരിക വകുപ്പ് സർക്കുലറും പുറത്തിറക്കി.
എല്ലാ വർഷവും നവംബറിലാണ് ആഘോഷം നടത്തിയിരുന്നത്.
നവംബർ 10നാണ് 2019 ലെ ആഘോഷം നടത്താൻ നിശ്ചയിച്ചിരുന്നത്.
ടിപ്പുവിന്റെ കടുവ ഇംഗ്ലീഷ് വിലാസം https://ml.wikipedia.org/wiki/Tipu%27s_Tiger ഒരു യൂറോപ്പ്യനെ കടിക്കുന്ന രീതിയിൽ ശിൽപ്പവത്കരിച്ചിരിക്കുന്ന "ടിപ്പുവിന്റെ കടുവ" ലണ്ടണിലെ വി എ മ്യൂസിയത്തിൽ
മൈസൂർ രാജാവായിരുന്ന ടിപ്പു സുൽത്താനുവേണ്ടി പതിനെട്ടാം നൂറ്റാണ്ടിൽ ഉണ്ടാക്കിയ ഒരു യാന്ത്രിക കളിപ്പാട്ടമാണ് ടിപ്പുവിന്റെ കടുവ (Tipu's Tiger) .
മരത്തിൽ കടഞ്ഞെടുത്ത് ചായമടിച്ച ഈ കളിപ്പാട്ടം ഒരു കടുവ യഥാർത്ഥവലിപ്പത്തിലുള്ള ഒരു ബ്രിട്ടീഷുകാരനെ തിന്നുന്ന രൂപത്തിലുള്ളതാണ്.
പ്രവർത്തിപ്പിക്കുമ്പോൾ മനുഷ്യന്റെ കൈ ചലിക്കുകയും ഒരു കരച്ചിൽ കേൾക്കുകയും ചെയ്യും, ഒപ്പം കടുവ മുരളുന്നതും.
ഒരു വശത്തുള്ള അടപ്പു നീക്കി നോക്കിയാൽ 18 നോട്ടുകളുള്ള ഒരു പൈപ്പ് ഓർഗന്റെ കീബോഡും കാണാം.
ടിപ്പുവിനു വേണ്ടി ഉണ്ടാക്കിയ ഈ യന്ത്രത്തിൽ അദ്ദേഹത്തിന്റെ വ്യക്തിമുദ്രയായ കടുവയുടെ രൂപവും തന്റെ ശത്രുവായ ബ്രിട്ടീഷുകാരോടുള്ള വെറുപ്പും കാണിച്ചിരിക്കുന്നു.
1799-ൽ ടിപ്പൂ കൊല്ലപ്പെട്ടതിനുശേഷം അദ്ദേഹത്തിന്റെ കോട്ടയിൽ നിന്നാണ്‌ ഈ കടുവയെ കണ്ടെടുത്തത്‌.
ഗവർണർ ജനറലായ ലോഡ്‌ മോർണിങ്ങ്‌ടൺ അതിനെ ലണ്ടൻ ടവറിൽ പ്രദർശിപ്പിക്കാൻ കൊണ്ടുപോയി.
1808-ൽ ഈസ്റ്റ്‌ ഇന്ത്യ ഹൌസിൽ ആണിത്‌ ആദ്യം പ്രദർശിപ്പിച്ചത്‌, പിന്നീട്‌ ഈസ്റ്റ്‌ ഇന്ത്യാ കമ്പനിയുടെ ലണ്ടനിലെ ഓഫീസുകളിലും പ്രദർശിപ്പിച്ച ശേഷം ഇന്നത്‌ വിക്ടോറിയ ആൻഡ്‌ ആൽബേർട്ട്‌ മൂസിയത്തിൽ സൂക്ഷിച്ചിരിക്കുന്നു.
(V A) in 1880 (accession number 2545(IS)).
ലണ്ടനിൽ എത്തിയനാൾ മുതൽ എല്ലാക്കാലവും ഈ കടുവ ഒരു ശ്രദ്ധേയമായ പ്രദർശനവസ്തുവാണ്.
പശ്ചാത്തലം ടിപ്പുവിന്റെ കടുവ, ഓർഗൺ കീബോഡ് കാണാവുന്ന രീതിയിൽ
ഈ കടുവയെ 1795-ൽ ടിപ്പുവിനു വേണ്ടി ഉണ്ടാക്കിയതാണ്.
കടുവയുടെ ചിഹ്നം ടിപ്പു തന്റെ ആയുധങ്ങളിലും പടയാളികളുടെ യൂണിഫോമുകളിലും തന്റെ കൊട്ടാരം അലങ്കരിക്കുവാനുമെല്ലാം ഉപയോഗിച്ചിരുന്നു.
ടിപ്പുവിന്റെ സിംഹാസനം നിലകൊണ്ടതും ഏതാണ്ട് യാഥാർത്ഥവലിപ്പത്തിലുള്ള ഒരു മരക്കടുവയുടെ പുറത്തായിരുന്നു.
സ്വർണ്ണം പൊതിഞ്ഞിരുന്ന ഈ സിംഹാസനവും മറ്റു വിലപിടിപ്പുള്ള വസ്തുക്കളെപ്പോലെ പൊളിച്ചുമാറ്റി ടിപ്പുവിനെ കീഴ്‌പ്പെടുത്തുമ്പോൾ കിട്ടാനിടയുള്ള ഉപഹാരങ്ങൾക്കായി ബ്രിട്ടീഷ് പടയാളികൾ പങ്കിട്ടെടുത്തു.
തന്റെ പിതാവായ ഹൈദറിൽ നിന്നും അധികാരം കൈമാറിക്കിട്ടിയ ടിപ്പു, തന്റെ സാമ്രാജ്യവികസനമോഹങ്ങളുടെ ഏറ്റവും വലിയ തടസ്സമായ ബ്രിട്ടീഷുകാരെ തന്റെ ഏറ്റവും വലിയ ശത്രുവായിക്കരുതിയിരുന്നു.
കടുവ കൂടാതെ ആനകളും മറ്റുതരത്തിലും ബ്രിട്ടീഷുകാരെയും മറ്റു യൂറോപ്യന്മാരെയും പീഡിപ്പിക്കുന്ന രീതിയിലും കൊല്ലുന്നതരത്തിലും അപമാനിക്കുന്നതരത്തിലുമെല്ലാമുള്ള ചിത്രങ്ങൾ ടിപ്പുവിന്റെ ശേഖരത്തിൽ ഉണ്ടായിരുന്നു.
ഇത്തരം പലചിത്രങ്ങളും ടിപ്പുവിന്റെ ആജ്ഞപ്രകാരം തലസ്ഥാനമായ ശ്രീരംഗപട്ടണത്തിന്റെ മുഖ്യതെരുവുകളിലെ വീടുകളുടെ ചുമരുകളിലും മറ്റും വരച്ചുവച്ചിരുന്നു.
ദക്ഷിണേന്ത്യയിൽ അന്നു സാന്നിധ്യമുള്ളതും ബ്രീട്ടീഷുകാരോടു യുദ്ധത്തിലുമായിരുന്ന ഫ്രഞ്ചുകാരിലെ ചില കലാകാരന്മാരും കടുവയുടെ ആന്തരികഭാഗങ്ങൾ ഉണ്ടാക്കാൻ സംഭാവന നൽകിയിരിക്കണം.
"മൺറോയുടെ മരണം", ജനറൽ മൺറോയുടെ ഏകമകനായ ലെഫ്റ്റ്.
ഹ്യൂ.
മൺറോയെ കടുവ കൊല്ലുന്നതിന്റെ ശില്പം(1726 – 1805) അവലംബം പുറത്തേക്കുള്ള കണ്ണികൾ Tipu's Tiger എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Accession page for Tipu's Tiger on Victoria Albert Museum website Article on Tipu's Tiger on Victoria Albert Museum website Archived 2006-08-25 at the Wayback Machine .
Sound and Movement animation at the Victoria Albert Museum web site Archived 2011-01-08 at the Wayback Machine .
Tiger - Decorative motif symbol of Tipu Sultan Archived 2007-01-03 at the Wayback Machine .
Tipu biography Mysore history Archived 2007-01-03 at the Wayback Machine .
Death of Munrow c. 1814 Archived 2016-03-03 at the Wayback Machine .
ടിപ്പു സുൽത്താൻ നായന്മാരെ ശ്രീരംഗപട്ടണത്ത് ബന്ധനത്തിലാക്കിയത് ഇംഗ്ലീഷ് വിലാസം https://ml.wikipedia.org/wiki/Captivity_of_Nairs_at_Srirangapatna
1786 മുതൽ 1789 വരെ മലബാറിലെ നായർ ഹിന്ദുക്കളെ മൈസൂർ രാജ്യത്തിന്റെ ഭരണാധികാരിയായിരുന്ന ടിപ്പു സുൽത്താന്റെ കീഴിൽ മുസ്‌ലിം സമുദായക്കാർ ബന്ധനത്തിൽ ആക്കിയ കാര്യത്തെയാണ് ടിപ്പു സുൽത്താൻ നായന്മാരെ ശ്രീരംഗപട്ടണത്ത് ബന്ധനത്തിലാക്കിയത് (Captivity of Nairs at Seringapatam) എന്ന പ്രയോഗം കൊണ്ട് വിവക്ഷിക്കുന്നത്.
നായന്മാരെ ക്രൂരമായി പീഡിപ്പിക്കുകയും വധിക്കുകയും നിർബന്ധിതമായി ഇസ്‌ലാമിലേക്ക് മതപരിവർത്തനം നടത്തുകയും ചെയ്തിരുന്നു.
അതിയായ ഹിന്ദുമത വിശ്വാസവും അവരുടെ ദാമ്പത്യരീതികളുമാണ് പൈശാചികമായ രീതിയിൽ നായന്മാർ പീഡനങ്ങൾ ഏൽക്കാനുണ്ടായ കാരണങ്ങൾ.
മൂന്നാം ആംഗ്ലോ-മൈസൂർ യുദ്ധത്തിൽ തിരുവിതാംകൂറിൽ നിന്നുമുള്ള നായർപട ഈസ്റ്റ് ഇന്ത്യ കമ്പനിയുടെ സഹായത്തോടെ ടിപ്പുവിനെ തോൽപ്പിച്ചതിനു ശേഷമാണ് ഈ ബന്ധനം അവസാനിച്ചത്.
സ്ത്രീകളും കുട്ടികളുമടക്കം ഏതാണ്ട് 30000 നായന്മാരെ തടവറയിൽ അടച്ചതിൽ ജീവനോടെ മലബാറിലേക്ക് വരാൻ കഴിഞ്ഞത് ആയിരത്തിൽത്താഴെ ആൾക്കാർക്ക് മാത്രമാണ്.
ക്ഷത്രിയഃ രാജാക്കാന്മാരായിരുന്നു ചിറക്കൽ , കടത്തനാട് , കോട്ടയം (മലബാർ) , കുറങ്ങോട് ,  എന്നീ വടക്കേ മലബാർ ഇടങ്ങളിൽ ഭരണം നടത്തിയിരുന്നത്.
ക്ഷത്രിയരുടേ സേവകർ സൈനികർ വിശ്വസ്തരായിരുന്നു നായർ സൈനികർ , കണ്ണൂരിലെ മാപ്പിള ഭരണാധികാരി (ചിറയ്ക്കലിൽ നിന്ന് ഉൽഭവിച്ച അറയ്ക്കൽ രാജവംശം)ചിറക്കലിനോട് സഖ്യത്തിലും ആയിരുന്നു.
തെക്കേ മലബാർ ആവട്ടെ സാമൂതിരിയുടെയും കൊച്ചി രാജാവിന്റെയും ഭരണത്തിൽ ആയിരുന്നു.
ഹൈദർ അലിയുടെ ഭരണകാലത്തെ നായന്മാരുടെ അവസ്ഥ
മൈസൂർ ഭരണാധികാരിയായിരുന്ന ഹൈദരാലി 1766-1793 കാലഘട്ടത്തിൽ മലബാർ കീഴടക്കാൻ എത്തിയപ്പോൾ നാട്ടുകാരായ നായന്മാരിൽ നിന്നും കടുത്ത എതിർപ്പ് നേരിടേണ്ടിവന്നു.
1766 -ൽ പാലക്കാട്ടേക്കും മലബാറിലേക്കും പടനയിച്ച ഹൈദർ, 1767 -ൽ താമരശ്ശേരി ചുരം വഴിയും മലബാറിൽ എത്തുകയുണ്ടായി.
നായർ സമുദായാംഗങ്ങളുടെ ജാതിഭ്രാന്ത് മനസ്സിലാക്കിയ ഹൈദർ അതുതന്നെ മതംമാറ്റത്തിനു സഹായകമായ രീതിയിൽ മാറ്റിയെടുത്തു.
ആദ്യമായി നായന്മാർ ജാതിമൂലം അനുഭവിച്ചുവന്നിരുന്ന എല്ലാ ആനുകൂല്യങ്ങളും നിർത്തലാക്കി, നായന്മാരെ പരവർ സമുദായത്തിനു തുല്യമാക്കി.
നായന്മാർ ആയുധം കൊണ്ടുനടക്കുന്നത് വിലക്കി.
കൂടാതെ ആരെങ്കിലും ഇസ്‌ലാമിലേക്കു പരിവർത്തനം ചെയ്യുന്ന പക്ഷം ഈ ആനുകൂല്യങ്ങൾ പുനഃസ്ഥാപിക്കുമെന്നും അറിയിച്ചു.
ഈ കാരണത്താൽ കുറച്ചു നായന്മാരും താഴ്ന്ന ജാതിക്കാരിൽ വളരെപ്പേരും  ഇസ്‌ലാമിലേക്ക് പരിവർത്തനം ചെയ്തു.
ഇങ്ങനെ അപമാനിതരായ നായർ സമുദായക്കാർ ഹൈദറിനെതിരെ പടയൊരുക്കം നടത്തി.
ഹൈദറിന്റെ ഒറ്റപ്പെട്ടു നിന്ന കാര്യാലയങ്ങളും സംഭരണശാലകളും ആയുധപ്പുരകളും ആക്രമിക്കുകയും തീവയ്ക്കുകയും നശിപ്പിക്കുകയും ചെയ്തു.
1766 -ൽ ഹൈദർ മലബാർ ആക്രമിച്ചപ്പോൾ ചിറക്കലിൽ നിന്നും തടവുകാരനായിപ്പിടിച്ച ഒരു നായർ സമുദായക്കാരനായിരുന്നു അയാസ് ഖാൻ .
ഒരു മുസൽമാൻ ആയിത്തീർന്ന അയാളെ പുതുതായി പരിവർത്തനം ചെയ്ത മുസൽമാന്മാരുടെ പടയിൽ ചേർത്തു.
ഹൈദറിന്റെ സ്നേഹം സമ്പാദിച്ച അയാൾ 1779 -ൽ ചിത്രദുർഗയുടെയും 1789 -ൽ ബെഡ്+നൂരിന്റെയും ഗവർണർ ആയി മാറി.
വശത്താക്കാൻ ബ്രിട്ടീഷുകാർ ശ്രമിച്ചുവെങ്കിലും വഴങ്ങാതെ നിന്ന അയാസ് ഖാൻ ഹൈദറിന്റെ മരണശേഷം ബ്രിട്ടീഷുകാരോട് ചേർന്ന് ബെഡ്നൂർ അവർക്ക് കൈമാറി.
ടിപ്പു സുൽത്താന്റെ കാലത്ത് നായന്മാരുടെ അവസ്ഥ ഇതു സംബന്ധിച്ച കത്തിടപാടുകൾ
ബേക്കൽ ഗവർണ്ണറയിരുന്ന ബുദ്രുസ് സമൻ ഖാന് 1785 -ൽ എഴുതിയ കത്തിൽ ടിപ്പു നായന്മാരെ നിർബന്ധിതമായി മതംമാറ്റുന്നതിന് അംഗീകാരം നൽകിക്കൊണ്ട് ഇങ്ങനെ പറയുന്നുണ്ട്:
തടവിലുള്ള നായന്മാരെപ്പറ്റിയുള്ള താങ്കളുടെ രണ്ടു കത്തും ലഭിച്ചു.
അവരിൽ 135 പേരെ ചേലാകർമ്മം ചെയ്യാനുള്ള നിങ്ങളുടെ ഉത്തരവ് ശരിയാണ്.
അതിൽ ഏറ്റവും ചെറുപ്പക്കാരായ 11 പേരെ Usud Ilhye band (or class) -ൽ പെടുത്തിയതും ബാക്കി 94 പേരെ Ahmedy Troop -ൽ ചേർത്തതും, പിന്നീട് അവരെ Kilaaddar of Nugr -ന്റെ കീഴിൽ ചേർത്തതുമെല്ലാം ശരിയായ കാര്യങ്ങളാണ്.
അതേ വർഷം മെയ് മാസത്തിൽ കോഴിക്കോട്ടേ പോലീസ് ഓഫീസറായ അർഷദ് അലി ബെയ്‌ഗിന് അയച്ച കത്തിൽ എതിർത്തുനിൽക്കുന്ന നായന്മാരെ എങ്ങനെ നേരിടണം എന്നു നിർദ്ദേശം നൽകുന്നുണ്ട്.
ഗൂർകുൽ എന്ന ആ ദുഷ്ടനേയും അയാളുടെ ഭാര്യയേയും കുട്ടികളെയും പിടിച്ച് മുസൽമാന്മാരാക്കി എല്ലാത്തിനെയും കൂടി നല്ല സുരക്ഷയോടെ ശ്രീരംഗപട്ടണത്തേക്ക് എത്തിച്ചേക്കണം
1788 -ൽ ടിപ്പു മലബാറിലെ നായന്മാർക്കായി പുറപ്പെടുവിച്ച വിളംബരപ്രകാരം പുതിയ സാമുദായിക പരിഷ്കരണങ്ങൾ ഇവയാണ്:
ഞാൻ ഇവിടം കീഴടക്കിയിട്ട് കഴിഞ്ഞുപോയ ഇരുപത്തിനാല് വർഷമായി നിങ്ങൾ അക്രമകാരികളും മർക്കടമുഷ്ടിക്കാരുമായ ഒരു ജനക്കൂട്ടമായി, യുദ്ധങ്ങൾ നടത്തി നിങ്ങളുടെ മഴക്കാലത്ത് എന്റെ ധാരാളം രക്തസാക്ഷികൾക്ക് ജീവഹാനിയുണ്ടാക്കാൻ ഇടയായിട്ടുണ്ട്.
അത് അങ്ങനെയാവട്ടേ, കഴിഞ്ഞതു കഴിഞ്ഞു.
ഇനി മുതൽ നിങ്ങളെല്ലാവരും എന്റെ ഭരണം അംഗീകരിച്ച് അനുസരണയോടെ നികുതികൾ നൽകി നല്ല ഒരു ജനതയായി ജീവിച്ചുകൊള്ളണം.
മറ്റു മനുഷ്യസമൂഹത്തെപ്പോലെ ജീവിക്കാൻ ഇനിയും നിങ്ങൾ തയ്യാറാവാത്ത പക്ഷം, ഞാനിതാ വീണ്ടും പറയുകയാണ് എല്ലാത്തിനെയും ഞാൻ ഇസ്‌ലാമിലേക്ക് നിർബന്ധമായി മാറ്റുന്നതായിരിക്കും
ഈ വിളംബരം വ്യാപകമായ പ്രതിഷേധങ്ങൾക്ക് ഇടയാക്കി, അതു വളർന്ന് ഒരു കലാപത്തോളം എത്തി .
ഇസ്‌ലാമിലേക്ക് നിർബന്ധിത മതംമാറ്റത്തിനു വിധേയമാക്കപ്പെടുമെന്നു ഭയന്ന് 30000 ബ്രാഹ്മണർ തിരുവിതാംകൂരിലേക്ക് നാടുവിട്ടു.
കോട്ടയം രാജാവും കടത്തനാട് രാജാവും ഈസ്റ്റ് ഇന്ത്യ കമ്പനിയോട് സംരക്ഷണം ആവശ്യപ്പെട്ടു.
1788 -ൽ സാമൂതിരിയെ ആക്രമിച്ച ടിപ്പു മഞ്ചേരിയിലെ കരണവപ്പാടിനെ പിടികൂടി.
രവി വർമ്മയും മറ്റു പടിഞ്ഞാറേ കോവിലകത്തെ യുവരാജാക്കന്മാരും കോഴിക്കോട്ടെ നായർപ്പടയാളികളും കൂടി ഈ ആക്രമണത്തെ നേരിട്ടു.
ടിപ്പു തന്റെ ഫ്രഞ്ച് കമാണ്ടറായ എം ലാലിയുടെ നേതൃത്വത്തിൽ 6000 പേരടങ്ങുന്ന ഒരു പടയെ അയച്ചെങ്കിലും രവി വർമ്മയെ തോൽപ്പിക്കാനായില്ല.
അടിമകളാക്കപ്പെട്ടവർ
1789 -ൽ ടിപ്പു സിദ്ധേശ്വരം വഴി ഗുലാം അലിയെയും ഗജി ഖാനെയും ദർവേദിൽ ഖാനെയും പടയോടും കൂടി കുടകിലേക്ക് അയച്ചു.
അവിടെ അവർ ധാന്യങ്ങളും ആണുങ്ങളെയും പെണ്ണുങ്ങളെയും കുട്ടികളെയും അടിമകളാക്കുകയും പിടിച്ചെടുത്ത വീടുകൾ കത്തിക്കുകയും ചെയ്തു.
ബാഗമണ്ഡലം ക്ഷേത്രം കത്തിച്ചു.
മലബാറിലേക്ക് വന്ന ഗുലാം അലിഉക്കെതിരെ കൂർഗിൽ ആക്രമണം ഉണ്ടായി.
എന്നാൽ മലബാറിൽ എത്താൻ കഴിഞ്ഞ ഗുലാം അലി പയ്യാവൂർ ആക്രമിക്കുകയും ക്ഷേത്രം കത്തിക്കുകയും ചെയ്തു.
അതേ വർഷം കോഴിക്കോട്ടെ പ്രശ്നക്കാരായ നായന്മാരെ അമർച്ച ചെയ്യാൻ പുറപ്പെട്ട ടിപ്പു മറ്റൊരു ലഹള കൂർഗിൽ പൊട്ടിപ്പുറപ്പെട്ടതറിഞ്ഞ് ബുർഹാൻ ഉദ് ദിനിന്റെയും സയ്യെദ് ഹമീദിന്റെയും നേതൃത്വത്തിൽ ഒരു സേനയെ അങ്ങോട്ടു വിട്ടു.
താമരശ്ശേരി ചുരം വഴി ടിപ്പു മലബാറിൽ എത്തി.
അവിടെ ഒരു മരക്കോട്ടയും ചെക്ക്പോസ്റ്റും ഉണ്ടാക്കിയ ടിപ്പു ഗഫാർ എന്ന ഉദ്യോഗസ്ഥനെ അവിടെ നിർത്തി നാട്ടുകാരെ ഇസ്‌ലാമിലെക്ക് മാറ്റൻ നിർദ്ദേശം നൽകി.
തന്റെ വിളംബരം നടപ്പിലാക്കാൻ ടിപ്പു മലബാറിൽ തന്നെ തങ്ങി. 'തിരിച്ചറിയാൻ കഴിയാത്ത എല്ലാവരെയും കത്തിക്കാനും എവിടെ ഒളിച്ചാലും പിന്നലെ ചെന്നു പിടികൂടി ഏതു കുൽസിതമാർഗ്ഗമുപയോഗിച്ചു പോലും എല്ലാത്തിനെയും മുസൽമാന്മാരാക്കാനും നിർദ്ദേശം നൽകി.'
തലശ്ശേരിലേക്ക് ഓടി രക്ഷപ്പെടാൻ ശ്രമിച്ച ചിറക്കൽ രാജാവ് പിടിക്കപ്പെടും എന്നു മനസ്സിലായപ്പോൾ ആത്മഹത്യ ചെയ്തു.
വലിച്ചിഴച്ചു കൊണ്ടു പോയി അദ്ദേഹത്റ്റിന്റെ ശവശരീരം ഒരു മരത്തിൽ തൂക്കിയിടുകയാണ് ഉണ്ടായത്.
കടത്തനാടുള്ള ഏതാണ്ട് 2000 നായർ പടയാളികൾ കുറ്റിപ്പുറം കോട്ടയിൽ ഏതാനും ആഴ്ച്ച ടിപ്പുവിന്റെ വലിയ സേനയോട് കീഴടങ്ങാൻ കൂട്ടാക്കാതെ നിലയുറപ്പിച്ചു.
പക്ഷേ പട്ടിണിയാൽ അവർ മരിച്ചുതുടങ്ങിയപ്പോൾ ടിപ്പു കോട്ടയിൽ പ്രവേശിച്ചു.
സ്വമനസാലെ ഇസ്‌ലാമിലേക്ക് മാറുകയാണെങ്കിൽ കൊല്ലാതിരിക്കാം, അല്ലെങ്കിൽ നിർബന്ധിതമായി പരിവർത്തനം ചെയ്തു നാടുകടത്തപ്പെടും എന്ന നിർബന്ധത്തിനു വഴങ്ങി എല്ലാവരും, മറ്റു നിർവാഹമില്ലാതെ ഇസ്‌ലാമിലേക്ക് പരിവർത്തനം ചെയ്തു.
മതംമാറ്റച്ചടങ്ങിനു ശേഷം സ്ത്രീപുരുഷന്മാർ അടക്കം കീഴടങ്ങിയ എല്ലാവരെക്കൊണ്ടും തങ്ങളുടെ വിശ്വാസം വിലക്കിയ പശുമാംസം നിർബന്ധപൂർവ്വം തീറ്റിക്കുകയുണ്ടായി.
പണവും അധികാരവും ഉള്ള രാജാക്കന്മാർ തിരുവിതാംകൂറിലേക്ക് രക്ഷപ്പെട്ടു.
ധർമ്മരാജാവ് അവർക്ക് അവിടെ അഭയം നൽകുകയും ചെയ്തു, എന്നാൽ പാവപ്പെട്ട നായന്മാർ കാടുകളിലേക്ക് ഓടിയൊളിക്കേണ്ടി വരികയും അവിടെയിരുന്ന് കടന്നുകയറി വരുന്ന മൈസൂർ സൈന്യത്തിനു നെരെ ഒളിയുദ്ധം നടത്തുകയും ചെയ്തു.
നായർവേട്ടയ്ക്ക് കൃത്യമായ പദ്ധതി തയ്യാറാക്കിയശേഷം കണ്ണൂരിലേക്കു പോയ ടിപ്പു ആലി രാജയുടെ മകളുമായി തന്റെ മകന്റെ വിവാഹം ആഘോഷിച്ചശേഷം ചൗഘട്ട് തീരത്തുകൂടി തന്റെ സേനയുമായി മാർച്ച് ചെയ്തു.
നാട്ടിലെ ഭരണകാര്യങ്ങൾ കാര്യക്ഷമമായി ചെയ്യാൻ ഏർപ്പാടാക്കിയ ശേഷം ടിപ്പു കോയമ്പത്തൂർക്ക് പോയി.
നാട്ടുകാരെ ഭയപ്പെടുത്തി അടിമകളാക്കി നിർത്താൻ പോന്ന ഒരു സേനയെ ഇവിടെ നിലനിർത്തിയിട്ടാണ് ടിപ്പു പോയത്.
ഇതും കാണുക കേരളത്തിലേക്കുള്ള മൈസൂരിന്റെ കടന്നുകയറ്റം മംഗലാപുരം കത്തോലിക്കരുടെ ശ്രീരംഗപട്ടണത്തെ തടവുവാസം ടിപ്പുവിന്റെ കീഴിൽ കുടകരുടെ തടവുവാസം അവലംബം പുറത്തേക്കുള്ള കണ്ണികൾ {{ cite book }} : Invalid | ref=harv ( help ) .
ടിപ്പു സുൽത്താൻ്റെ സുവർണ സിംഹാസനം
ടിപ്പു സുൽത്താന്റെ ആസ്ഥാനമായിരുന്ന ശ്രീരംഗപട്ടണം പിടിച്ചശേഷം , ഈസ്റ്റ് ഇന്ത്യ കമ്പനി അദ്ദേഹത്തിന്റെ സുവർണ സിംഹാസനം പൊളിച്ചു കടത്തിയെന്നാണു ചരിത്രരേഖ .
ബ്രിട്ടിഷ് രാജാവിനു സിംഹാസനം സമ്മാനിക്കണമെന്ന് അന്നത്തെ ഗവർണർ ജനറൽ വെല്ലസ്ലി പ്രഭു ആഗ്രഹിച്ചെങ്കിലും യുദ്ധമുതലുകൾ വീതിക്കുന്ന കമ്മിറ്റി ഏജന്റുമാർ ഇതു കഷണങ്ങളാക്കി കടത്തി .
കടുവയുടെ മുകളിൽ അഷ്ടകോൺ പീഠമുറപ്പിച്ച നിലയിലുള്ള സിംഹാസനം സ്വർണ പാളികൾ പൊതിഞ്ഞ് അപൂർവ രത്നങ്ങൾ പതിച്ചതായിരുന്നു .
ഇതിൽ മുൻഭാഗം അലങ്കരിച്ചിരുന്ന വലിയ കടുവത്തലയും പടവുകളുടെ വശത്തു പതിച്ചിരുന്ന 2 ചെറിയ കടുവത്തലകളുമാണ് അവശേഷിക്കുന്നത്.
മൂന്നും സ്വർണത്തിൽ നിർമിച്ച് രത്നം പതിച്ചവയാണ് .
വലിയ കടുവത്തല ബ്രിട്ടിഷ് രാജാവ് ജോർജ് മൂന്നാമന്റെ ഭാര്യ ഷാർലറ്റ് രാജ്ഞിക്കു ലഭിച്ചത്, വിൻസർ കൊട്ടാരത്തിലുണ്ട്.
ചെറുതലകളിലൊന്ന് യുകെയിലെ പോവിസ് കൊട്ടാരത്തിലും രണ്ടാമത്തേത് സ്വകാര്യ വ്യക്തിയുടെ കയ്യിലുമാണ്.
ടിഫാനി തോമസ് കെയ്ൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Tiffany_Thomas_Kane
ഓസ്ട്രേലിയൻ പാരാലിമ്പിക്സ് നീന്തൽതാരമാണ് ടിഫാനി തോമസ് കെയ്ൻ OAM (ജനനം: ഓഗസ്റ്റ് 9, 2001).
2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് ] ഒരു സ്വർണ്ണവും മൂന്ന് വെങ്കലവും അവർ കരസ്ഥമാക്കി.
തോമസ് കെയ്ൻ 2001 ഓഗസ്റ്റ് 9 ന് ഹൈപ്പോകോൺട്രോപ്ലാസിയ രോഗവുമായി ജനിച്ചു.
ന്യൂ സൗത്ത് വെയിൽസിലെ സിഡ്നിയിലെ റാവൻസ്‌വുഡ് സ്‌കൂൾ ഫോർ ഗേൾസിൽ നിന്ന് അവർ വിദ്യാഭ്യാസം കരസ്ഥമാക്കി.
മൂന്നാമത്തെ വയസ്സിൽ  നീന്തൽ പരിശീലനം നടത്തിയ തോമസ് കെയ്ൻ ഒരു എസ് 6 നീന്തൽക്കാരിയാണ്.
2015-ൽ, ഇരട്ട ലോക ചാമ്പ്യനും ഒളിമ്പിക് വെള്ളി മെഡൽ ജേതാവുമായ ജെയിംസ് മാഗ്നൂസന്റെ അതേ ക്ലബ്ബായ റാവൻസ്‌വുഡ് നീന്തൽ ക്ലബ്ബിൽ ലാച്ച് ഫാൽവിയുടെ കീഴിൽ അവർ പരിശീലനം കരസ്ഥമാക്കി.
2015-ലെ ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ ലോക റെക്കോർഡുകൾ ഭേദിച്ച് സ്കോട്ട്‌ലൻഡിലെ ഗ്ലാസ്‌ഗോയിൽ നടന്ന 2015-ലെ ഐപിസി നീന്തൽ ലോക ചാമ്പ്യൻഷിപ്പിൽ പങ്കെടുക്കാൻ തിരഞ്ഞെടുക്കപ്പെട്ട ഏറ്റവും പ്രായം കുറഞ്ഞ ഓസ്‌ട്രേലിയൻ നീന്തൽ താരമായിരുന്നു അവർ.
13-ാം വയസ്സിൽ, 2015 ഐപിസി നീന്തൽ ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്‌ബി 6 ൽ 1: 34.95, വനിതാ 50 മീറ്റർ ബട്ടർഫ്ലൈ എസ് 6 വെള്ളി മെഡൽ, വനിതാ 50 മീറ്റർ ഫ്രീസ്റ്റൈൽ എസ് 6, വനിതകളുടെ 100 മീറ്റർ ഫ്രീസ്റ്റൈൽ എസ് 6 എന്നീ ഇനങ്ങളിൽ അവർ സ്വർണം നേടി.
വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 6 ൽ അഞ്ചാം സ്ഥാനത്തും മിക്‌സഡ് 4x50 മീറ്റർ ഫ്രീസ്റ്റൈൽ റിലേ 20pts ൽ ഏഴാമതും അവർ എത്തി.
സ്വിമ്മിംഗ് ഓസ്‌ട്രേലിയയുടെ 2015 എ‌ഐ‌എസ് ഡിസ്കവറി ഓഫ് ദ ഇയർ അവാർഡ് അവർക്ക് ലഭിച്ചു.
2015-ൽ അവർ ന്യൂ സൗത്ത് വെയിൽസ് ഇൻസ്റ്റിറ്റ്യൂട്ട് ഓഫ് സ്പോർട്ട് സ്കോളർഷിപ്പ് ഉടമയുമാണ്.
2016-ലെ അഡ്‌ലെയ്ഡിൽ നടന്ന ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ, വനിതകളുടെ 50 ബ്രെസ്റ്റ് മൾട്ടി ക്ലാസ് ഇവന്റ് നേടിയതിൽ 43.06in വിമൻസ് എസ് 6 ലോക റെക്കോർഡ് അവർ സ്ഥാപിച്ചു.
2016-ലെ റിയോ പാരാലിമ്പിക്‌സിൽ വനിതകളുടെ 100 മീറ്റർ ബ്രെസ്റ്റ്‌സ്ട്രോക്ക് എസ്‌ബി 6 ൽ പാരാലിമ്പിക് റെക്കോർഡ് സമയം 1: 35.39.
വനിതാ 50 മീറ്റർ ഫ്രീസ്റ്റൈൽ, 50 മീറ്റർ ബട്ടർഫ്ലൈ എസ് 6, 200 മീറ്റർ വ്യക്തിഗത മെഡ്‌ലി എസ്എം 6 എന്നിവയിൽ വെങ്കലവും അവർ കരസ്ഥമാക്കി.
റിയോയിലെ റേസിംഗിനെ പ്രതിഫലിപ്പിച്ച് തോമസ് പറയുന്നു.
"ഞാൻ ഇവിടെ എന്റെ രാജ്യത്തിനായി മത്സരിക്കുന്നുവെന്ന് കരുതാൻ, ഞാൻ ഓരോ തവണയും ശ്രമിക്കുന്നത് അവസാനിപ്പിച്ചിട്ടില്ല. ഇത് വളരെ നല്ല സമയമാണ്, ഓരോ സെക്കൻഡിലും ഞാൻ ഇത് ആസ്വദിച്ചു. "
അവർ തുടർന്നും പറയുന്നു: "എന്റെ മത്സരത്തിൽ സ്വർണ്ണ മെഡൽ ഞാൻ ആഗ്രഹിച്ചു. അതിനായി എനിക്ക് പരമാവധി ശ്രമിക്കേണ്ടതുണ്ടെന്ന് എനിക്കറിയാം, മാത്രമല്ല ഇത് എന്നെ ചുറ്റിപ്പറ്റിയുള്ള അത്ഭുതകരമായ കാര്യമാണ്."
കഴിഞ്ഞ വർഷം റിയോ ഡി ജനീറോയിൽ കരസ്ഥമാക്കിയ നേട്ടങ്ങളെത്തുടർന്ന് "കായികരംഗത്തെ സേവനത്തിന്" 2017 ജനുവരിയിൽ ടിഫാനിക്ക് ഓർഡർ ഓഫ് ഓസ്‌ട്രേലിയ മെഡൽ ലഭിച്ചു.
2019-ൽ ലണ്ടനിൽ നടന്ന ലോക പാരാ നീന്തൽ ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്ബി 7 ൽ സ്വർണം അവർ കരസ്ഥമാക്കി.
അംഗീകാരം 2019 - നീന്തൽ ഓസ്‌ട്രേലിയ പാരാലിമ്പിക് പ്രോഗ്രാം സ്വിമ്മർ ഓഫ് ദ ഇയർ ( ലക്കിഷ പാറ്റേഴ്സണൊപ്പം സംയുക്ത വിജയി) അവലംബം ബാഹ്യ ലിങ്കുകൾ ടിഫാനി തോമസ് കെയ്ൻ at Swimming Australia ടിഫാനി തോമസ് കെയ്ൻ at Paralympics Australia ടിഫാനി തോമസ് കെയ്ൻ at the International Paralympic Committee
പേർഷ്യൻ ഭാഷ ഇംഗ്ലീഷ് വിലാസം https://ml.wikipedia.org/wiki/Persian_language
ഒരു ഇൻഡോ-യൂറോപ്യൻ ഭാഷയാണ് പേർഷ്യൻ അഥവാ ഫാർസി(فارسی) .
ഇറാൻ , അഫ്ഗാനിസ്ഥാൻ , താജിക്കിസ്ഥാൻ എന്നിവിടങ്ങളിലാണ് ഈ ഭാഷ പ്രധാനമായും സംസാരിക്കപ്പെടുന്നത്.
പേർഷ്യനും അതിന്റെ വ്യത്യസ്ത രൂപങ്ങളും ഇറാൻ, അഫ്ഗാനിസ്ഥാൻ, താജികിസ്ഥാൻ എന്നീ രാജ്യങ്ങളിൽ ഔദ്യോഗിക ഭാഷയാണ്.
സിഐഎ വേൾഡ് ഫാക്റ്റ് ബുക്കിന്റെ പഴയ കണക്കുകൾ അനുസരിച്ച് ഇറാൻ , അഫ്ഗാനിസ്ഥാൻ , താജിക്കിസ്ഥാൻ ഉസ്ബെകിസ്ഥാൻ എന്നിവിടങ്ങളിലായി പേർഷ്യൻ മാതൃഭാഷയായ 7.2 കോടി ജനങ്ങളുണ്ട്.
ഇസ്ലാമിക ലോകത്തിലും അതുപോലെ തന്നെ പാശ്ചാത്യ രാജ്യങ്ങളിലും സാഹിത്യ, ശാസ്ത്ര സംഭാവനകളുടെ ഒരു മാധ്യമമായിരുന്നു പേർഷ്യൻ ഭാഷ.
തുർക്കിക് ഭാഷകൾ , മദ്ധ്യ ഏഷ്യ , കോക്കസസ് , അന്റോളിയ എന്നിവിടങ്ങളിലെ ഭാഷകൾ, ഉർദു എന്നിവയെ പേർഷ്യൻ സ്വാധീനിച്ചിരുന്നു.
അക്ഷര മാല Name ലിപ്യന്തരണം IPA Contextual forms End Middle Beginning Isolated ’alef ആ / ʾ [ɒ] , [ʔ] ـا ـا * آ / ا * ﺍ be ബ് [b] ـب ـبـ ﺑ ب pe പ [p] ـپ ـپـ ﭘ پ te ത് [t] ـت ـتـ ﺗ ﺕ s̱e സ് [s] ـث ـثـ ﺛ ﺙ jim ജ് [d͡ʒ] ﺞ ـجـ ﺟ ﺝ če ച്ച് [t͡ʃ] ﭻ ـچـ ﭼ ﭺ ḥe(-ye jimi) ഹ് [h] ﺢ ـحـ ﺣ ﺡ khe ഖ് [x] ﺦ ـخـ ﺧ ﺥ dāl ദ് [d] ـد ـد * ﺩ * ﺩ ẕāl z [z] ـذ ـذ * ﺫ * ﺫ re ര് [ɾ] ـر ـر * ﺭ * ﺭ ze z [z] ـز ـز * ﺯ * ﺯ že ž [ʒ] ـژ ـژ * ژ * ژ sin സ് [s] ـس ـسـ ﺳ ﺱ šin ഷ് [ʃ] ـش ـشـ ﺷ ﺵ ṣād സ് [s] ـص ـصـ ﺻ ﺹ z̤ād z̤ [z] ـض ـضـ ﺿ ﺽ ṭā ത് [t] ـط ـطـ ﻃ ﻁ ẓā ẓ [z] ـظ ـظـ ﻇ ﻅ ʿeyn ʿ [ʔ] ـع ـعـ ﻋ ﻉ ġeyn ġ [ɣ] / [ɢ] ـغ ـغـ ﻏ ﻍ fe ഫ് [f] ـف ـفـ ﻓ ﻑ qāf q [ɢ] / [ɣ] / [q] (in some dialects) ـق ـقـ ﻗ ﻕ kāf ക് [k] ـک ـکـ ﮐ ک gāf ഗ് [ɡ] ـگ ـگـ ﮔ گ lām ല [l] ـل ـلـ ﻟ ﻝ mim മ [m] ـم ـمـ ﻣ ﻡ nun ന് [n] ـن ـنـ ﻧ ﻥ wāw വ് / ഊ / ഔ [v] / [uː] / [o] / [ow] / [oː] (in Dari) ـو ـو * و * و he(-ye do-češm) ഹ് [h] ـه ـهـ هـ ﻩ ye യ് / ഈ / á [j] / [i] / [ɒː] / [eː] (in Dari) ﯽ ـیـ ﻳ ﻯ അവലംബം ↑ 2006 CIA Factbook: Iran 39 M (58%), Afghanistan 15 M (50%), Tajikistan 5.8 M (80%), Uzbekistan 1.2 M (4.4%) പുറത്തേക്കുള്ള കണ്ണികൾ
പേർഷ്യൻ സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Persian_Empire
അസ്സീറിയയെ തകർത്തുകൊണ്ട് നിലവിൽ വന്ന ആര്യസാമ്രാജ്യമാണ് പേർഷ്യൻ സാമ്രാജ്യം അഥവാ പാരസിക സാമ്രാജ്യം .
അസ്സീറിയൻ - കൽദായ സാമ്രാജ്യങ്ങളുടെ തകർച്ച മുതൽ ഇസ്ലാമിക സാമ്രാജ്യ ഉദയം വരെയുള്ള കാലം (ക്രി.മു 550- ക്രി.വ. 641) പേർഷ്യൻ സാമ്രാജ്യത്തിന്റെയും സംസ്കാരത്തിന്റെയും കാലമായിരുന്നു.
ക്രി മു രണ്ടാം സഹസ്രാബ്ദത്തിൽ മദ്ധ്യേഷ്യയിൽ‍നിന്ന് മെസപ്പെട്ടോമിയയിലേയ്ക്ക് കുടിയേറിയ ആര്യൻമാരുടെ പിൻമുറക്കാരാണ് പേർഷ്യക്കാർ.
ഗോത്രങ്ങളുടെ നാമവും ദേശനാമവും
പിൻകാലത്ത് ഇറാൻ എന്ന് പേരു കൈവന്ന ഭൂമിശാസ്ത്രവിവക്ഷയായിരുന്നു പേർഷ്യ.
പേർഷ്യയാണ് ഇറാൻ ആയത്.
പേർഷ്യൻ ഭാഷയിൽ ആര്യാണ എന്നാൽ ഭൂമി.
ക്രി മു1500-നോടടുത്ത് മദ്ധ്യേഷ്യയിൽ നിന്ന് മെസപ്പൊട്ടേമിയക്ക്  കിഴക്കുള്ള ഇറാനിയൻ പീഠഭൂമിയിലേക്ക് കടന്നുകയറിയ ആര്യഗോത്രങ്ങളുടെ പേരിനെ ആധാരമാക്കിയാണ് അവിടത്തെ സ്ഥലങ്ങൾക്കു പേരുണ്ടായത്.
മേദ്യരുടെ പ്രദേശങ്ങൾ മേദ്യയും  പേർഷ്യരുടെ പ്രദേശങ്ങൾ പേർഷ്യയുമായി അറിയപ്പെട്ടു.
ക്രി മു ഒമ്പതാം ശതകത്തിന്റെ തുടക്കത്തിലാണ് ആര്യഗോത്രങ്ങൾ രണ്ടു വലിയ വിഭാഗങ്ങളായി ഉയർ‍ന്നുവന്നത്.
ആദ്യം വന്നതും ശക്തിപ്രാപിച്ചതും മേദ്യ ആയിരുന്നു.
താമസിയാതെ തന്നെ പേർഷ്യയും ഉയർ‍ന്നുവന്നു .
മേദ്യ
ഏഴാം നൂറ്റാണ്ടിന്റെ അവസാനം മേദ്യർ ഇറാനിയൻ പീഠഭൂമിയുടെ വടക്ക് ശക്തമായ രാഷ്ട്രമായിത്തീർ‍ന്നിരുന്നു.
അസ്സുറിയയെ തകർ‍ക്കാൻ‍ അവർ കൽ‍ദായരെ (നവീന ബാബിലോൺ ) സഹായിച്ചു.
മേദ്യരാണ് നിനുവയെ രക്തച്ചൊരിച്ചിലുകളുടെ നഗരമാക്കിയത്.
പേർഷ്യ (555-331 ) ക്രിസ്തുവർ‍ഷത്തിനുമുമ്പു് 490-ആമാണ്ടിലെ പേർഷ്യൻ സാമ്രാജ്യം പാരസിക സാമ്രാജ്യം അതിന്റെ പരമാവധി വിസ്തൃതിയിൽ
ഹഖ്മനീഷിന്റെ (ക്രി മു 700-ക്രി മു 675)കാലത്ത് പേർഷ്യയുടെ ചരിത്രമാരംഭിച്ചു.
ഹഖ്മനീഷിന്റെ പേരിൽനിന്ന്  പേർഷ്യൻ സാമ്രാജ്യത്തിന് ഹഖാമനിഷ്യ വംശസാമ്രാജ്യം എന്ന പേരുമുണ്ടായി.
തെസ്പീസ് (ക്രി മു 675- ക്രി മു 640), സൈറസ്  ൧ (ക്രി മു 640-ക്രി മു 600) എന്നിവരുടെ വാഴ്ചയിലൂടെ വളർന്ന പേർഷ്യ സൈറസ് ൨ ( മഹാനായ സൈറസ് )  ക്രി മു 559-ക്രി മു 529-ന്റെ കാലത്ത് മേദ്യയും പേർഷ്യയെയും ഒന്നുചേർന്ന സാമ്രാജ്യമായി.
555 ലാണ് മേദ്യർ‍ കീഴടങ്ങി പേർഷ്യയിൽ ‍ലയിച്ചത്.
ക്രി മു 539-ൽ‍  കൽ‍ദായരെ (നവീന ബാബിലോൺ ) കീഴടക്കിക്കൊണ്ടു് ബാബിലോണിന്റെ തുടർച്ചയായി പേർഷ്യാസാമ്രാജ്യം മാറി.
200 വർഷം ഈ പേർഷ്യാസാമ്രാജ്യം ലോകശക്തിയായി പ്രതാപത്തോടെ നിലനിന്നു.
ഇരുന്നൂറാണ്ടുകഴിഞ്ഞപ്പോൾ ക്രി മു 331-ൽ ഹക്കാമനീഷ്യവംശത്തിലെ അവസാനരാജാവ് മാസിഡോണിയക്കാരൻ അലക്സാണ്ടറിനോട് തോറ്റോടി.
പേർഷ്യൻ രാജാവായി അലെക്സാണ്ടർ ബാബിലോണിൽ വച്ച് സ്വയം പ്രഖ്യാപിച്ചു.
യവനായ - പാർത്തിയ ഭരണം
ക്രി മു 331 മുതൽ ക്രി വ 227 വരെയുള്ള കാലത്ത് പേർഷ്യൻ സാമ്രാജ്യം ആദ്യം യവനായ വംശരാജാക്കൻമാരുടെ ഭരണത്തിലും (331മുതൽ ക്രി.വ 63 വരെ ) പിന്നീടു് ക്രി.
പി 227വരെ (വടക്കൻ പേർ‍ഷ്യയിൽ ക്രി മു 247 മുതൽ ക്രി.പി 227 വരെ) അർ‍സസീഡ് (പാർത്തിയർ) വംശരാജാക്കൻമാരുടെയും ഭരണത്തിലുമായിരുന്നു.
ഇവർ പേർഷ്യക്കാരായിരുന്നില്ലെങ്കിലും പേർഷ്യൻ സാമ്രാജ്യമെന്ന വിവക്ഷ നിലനിന്നു.
പ്രോത്സാഹനം കിട്ടിയില്ലെങ്കിലും പേർഷ്യൻ ഭാഷയും മതവും വികസിയ്ക്കുന്നതിന് തടസ്സങ്ങളുമില്ലായിരുന്നു.
അർ‍സസീഡ് വംശം
ക്രി മു 247മുതൽ ക്രി.
പി 227വരെ അർ‍സസീഡ് വംശരാജാക്കൻമാരുടെകാലമായിരുന്നു.
അർസാസിഡ് വംശം (പാർത്തിയർ) മംഗോളിയൻ കലർപ്പുള്ള സിത്തിയൻ വർഗമായിരുന്നു .
പേർഷ്യക്കാരാകട്ടെ  ആര്യൻമാരും.
സസ്സനീയ പേർഷ്യാ സാമ്രാജ്യം (ക്രി.പി 208 - 641)
പുനരുദ്ധരിയ്ക്കപ്പെട്ട പേർഷ്യൻ സാമ്രാജ്യമായിരുന്നു സസാനിയൻ പേർഷ്യാ സാമ്രാജ്യം.
പി 208 മുതൽ ക്രി.
പി. 641 വരെ സസ്സനീയ വംശരാജാക്കൻമാർ പേർഷ്യാ സാമ്രാജ്യം നിലനിറുത്തി.
സസ്സനീഡ് വംശത്തിലെ ഷപ്പൂർ ൧ (ക്രി.പി.241-272) ഷപ്പൂർ ൨ (309-379) വറാഹ്റൻ ൫ (420-439) ഖുസ്റാ ൧ (531-579) ഖുസ്റാ ൨ (590-628) എന്നീ രാജാക്കൻമാർ അതിക്രൂരന്മാരായിരുന്നു .
ഇസ്ലാമിന്റെ ഉദയത്തോടെ സസ്സനീയ പേർഷ്യാ സാമ്രാജ്യം ചരിത്രാവശേഷമായി.
ഇതും കാണുക അക്കീമെനിഡ് സാമ്രാജ്യം മഹാനായ സൈറസ് മെസപ്പൊട്ടേമിയ അവലംബം ↑ പാരസിക രാജ്യമെന്നാണ്  മലയാളത്തിൽ പേർഷ്യ അറിയപ്പെട്ടിരുന്നത്
പേർളി മാണി ഇംഗ്ലീഷ് വിലാസം https://ml.wikipedia.org/wiki/Pearle_Maaney
കേരളത്തിൽ നിന്നുള്ള ഒരു ഇന്ത്യൻ വീഡിയോ ജോക്കിയും ടെലിവിഷൻ അവതാരകയും നടിയുമാണ് പേർളി മാണി (ജനനം: 28 മെയ് 1989).
മഴവിൽ മനോരമ ചാനലിൽ ഗോവിന്ദ് പദ്മസൂര്യ , ആദിൽ ഇബ്രാഹിം എന്നിവരോടൊപ്പം ചേർന്ന് ആതിഥേയത്വം വഹിച്ച  ഡി 4 ഡാൻസ് എന്ന മലയാളം ഡാൻസ് റിയാലിറ്റി ഷോയുടെ മൂന്ന് സീസണുകൾ ഹോസ്റ്റുചെയ്തതിലൂടെയാണ് അവർ പ്രശസ്തയായത്.
2018 ൽ ഏഷ്യാനെറ്റിലെ ബിഗ് ബോസ് റിയാലിറ്റി ഷോയുടെ ആദ്യ സീസണിലെ റണ്ണറപ്പായി അവർ മത്സരിച്ചു ജയിച്ചു.
കൊച്ചിയിൽ ജനിച്ച് തിരുവനന്തപുരം , ബാംഗ്ലൂർ എന്നിവിടങ്ങളിൽ വിദ്യാഭ്യാസം പൂർത്തിയാക്കിയ അവർ വീഡിയോ ജോക്കി എന്ന നിലയിലാണ് അറിയപ്പെട്ടു തുടങ്ങിയത്.
സെറ എന്ന സ്റ്റേജ് നാമത്തിലും പരിപാടികൾ അവതരിപ്പിച്ചിട്ടുണ്ട്.
കൗമുദി, മഴവിൽ മനോരമ, ഏഷ്യാനെറ്റ് തുടങ്ങിയ ചാനലുകളിൽ അതാരകയായിരുന്ന.
ഏഷ്യാനെറ്റ് റിയാലിറ്റി ഷോയായ ബിഗ് ബോസിൽ 100 ദിവസം പൂർത്തിയാക്കിയ ഏക വനിതാ മത്സരാർത്ഥിയായിരുന്നു പേർളി മാണി.
മലയാളം, ഇംഗ്ലീഷ്, ഹിന്ദി, തെലുങ്ക് ഭാഷകളിലായി നിരവധി സിനിമകളിലും പേർളി മാണി അഭിനയിച്ചിട്ടുണ്ട്.
നടനും അവതാരകനുമായ ശ്രീനിഷ് അരവിന്ദുമായി വിവാഹിതയായി.
പേർളീ.
ഇൻ എന്ന പേരിൽ ഒരു ഓൺലൈൻ വില്പന സംരംഭം നടത്തുന്നു.
കേരളത്തിലെ കൊച്ചി ആസ്ഥാനമായുള്ള ഒരു കൂട്ടുകുടുംബത്തിലാണ് പേർളി മാണി വളർന്നത്.
ഹോളി ഏഞ്ചൽസ് കോൺവെന്റ് തിരുവനന്തപുരം, കളമശ്ശേരിയിലെ രാജഗിരി പബ്ലിക് സ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം പൂർത്തിയാക്കിയ അവർ ബാംഗ്ലൂരിലെ ക്രൈസ്റ്റ് യൂണിവേഴ്സിറ്റിയിൽ നിന്ന് മാധ്യമ പഠനത്തിൽ ബിരുദം പൂർത്തിയാക്കി.
ഇന്ത്യാവിഷന്റെ അനുബന്ധ സ്ഥാപനമായ യെസ് ഇന്ത്യവിഷൻ എന്ന മലയാള ടെലിവിഷൻ ചാനലിൽ യെസ് ജുക്ക്ബോക്സ് എന്ന സംഗീത ഷോയുടെ 250 എപ്പിസോഡുകളിൽ പേർളി മാണി അവതാരക ആയിരുന്നു.
സെറ എന്ന സ്റ്റേജ് നാമത്തിൽ അമൃത ടിവിയിൽ യാത്ര അടിസ്ഥാനമാക്കിയുള്ള കുക്കറി ഷോയായ ടേസ്റ്റ് ഓഫ് കേരളം അവതരിപ്പിച്ചതും അവരായിരുന്നു.
2014 ഒക്ടോബറിൽ, മഴവിൽ മനോരമയിൽ ഗം ഓൺ ഡി 2 എന്ന ഡാൻസ് റിയാലിറ്റി ഷോ അവതിരപ്പിക്കാൻ തുടങ്ങി.
ഗോവിന്ദ് പദ്മസൂര്യയായിരുന്നു അവളുടെ സഹ അവതാരകൻ.
കൗമുദി ടിവിയുടെ പരിപാടിയായ സിനിമാ കമ്പനിയുടെ രണ്ടാം സീസണും അവർ അവതാരകയായിരുന്നു.
2018 ൽ ഏഷ്യാനെറ്റിലെ റിയാലിറ്റി ഷോ ബിഗ് ബോസിന്റെ ആദ്യ സീസണിൽ മത്സരിച്ച് റണ്ണറപ്പായി.
അതിൽ 100 ദിവസം പൂർത്തിയാക്കിയ ഏക വനിതാ മത്സരാർത്ഥിയായിരുന്നു പേർളി മാണി.
2019ൽ അവർ പേർളീ.
ഇൻ എന്ന പേരിൽ ഒരു ഓൺലൈൻ വില്പന സംരംഭം ആരംഭിച്ചു.
മലയാളം , ഇംഗ്ലീഷ് , ഹിന്ദി , തെലുങ്ക് ഭാഷകളിലായി നിരവധി സിനിമകളിലും പേർളി മാണി അഭിനയിച്ചിട്ടുണ്ട്.
2018 ലെ ബിഗ് ബോസ് റിയാലിറ്റി ഷോയുടെ സീസൺ ഒന്നിൽ, സഹ മത്സരാർത്ഥി ശ്രീനിഷ് അരവിന്ദുമായി പ്രണയബന്ധത്തിൽ ഏർപ്പെടുകയും ഇരുവരും വിവാഹിതരാകാൻ ആഗ്രഹം പ്രകടിപ്പിക്കുകയും ചെയ്തു.
2019 ജനുവരി 17 ന് ഒരു സ്വകാര്യ ചടങ്ങിൽ പേർളി ശ്രീനിഷ് അരവിന്ദുമായി വിവാഹനിശ്ചയം നടത്തി.
ക്രിസ്ത്യൻ ആചാരമനുസരിച്ച് 2019 മെയ് 5 ന് ദമ്പതികൾ വിവാഹിതരായി, 2019 മെയ് 8 ന് അവർക്ക് ഒരു ഹിന്ദു വിവാഹ ചടങ്ങും ഉണ്ടായിരുന്നു.
ദമ്പതികൾ പേളിഷ് എന്നാണ് അറിയപ്പെടുന്നത്.
സിനിമാജീവിതം സിനിമകൾ വർഷം സിനിമ സംവിധായകൻ കഥാപാത്രം കുറിപ്പ് 2013 നീലാകാശം പച്ചക്കടൽ ചുവന്ന ഭൂമി സമീർ താഹിർ ബൈക്ക് യാത്രക്കാരി 2014 ദ ലാസ്റ്റ് സപ്പർ വിനിൽ വാസു പേർളി 2014 ഞാൻ രഞ്ജിത്ത് വള്ളി 2015 ലോഹം രഞ്ജിത്ത് വധു 2015 ഡബിൾ ബാരൽ ലിജോ ജോസ് പെല്ലിശ്ശേരി അവൾ 2015 പുഞ്ചിരിക്കൂ പരസ്പരം ഹരി പി. നായ‍ർ ബൈക്ക് യാത്രക്കാരി ഹ്രസ്വ സിനിമ 2015 ജോ ആന്റ് ദി ബോയ് റോജിൻ തോമസ് മിത്തു 2016 കല്യാണ വൈഭോഗമേ ബി.വി. നളിനി റെഡ്ഡി വൈദേഹി [തെലുങ്ക് സിനിമ 2016 പ്രേതം രഞ്ജിത്ത് ശങ്കർ സുഹാനിസ്സ 2016 കാപ്പിരി തുരുത്ത് സഹീർ അലി യാമി 2017 ടാം 5 സുരേഷ് ഗോവിന്ദ് അലീന 2017 പുള്ളിക്കാരൻ സ്റ്റാറാ ശ്യാംധർ ആഞ്ജലിന 2018 ഹൂ അജയ് ദേവലോക ഡോളറസ് ഇംഗ്ലീഷ്-മലയാളം ഇരട്ടഭാഷാ ചിത്രം 2020 ലൂഡോ അനുരാഗ് ബാസു ഷീജ ഹിന്ദി സിനിമ